
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 345 

— -- “ ' ” 19 Μαΐου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν 
απαλλοτριωθεί με την κοινή Υπουργική απόφαση 
1119727/8468/0010/4.12.97 (ΦΕΚ 1116/24.12.97 
τ.Δ') των Υπουργών Οικονομικών και ΠΕ.ΧΩ.Δ.Ε. 
για την κυκλοφοριακή Σύνδεση Λιμένα Ηγουμενί¬ 
τσας με Εγνατία οδό. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών στην εντός 
του εγκεκριμένου ρυμοτομικού σχεδίου περιοχή 
του δήμου Αράχωβας (Ν. Βοιωτίας). 


ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ.ΔΙ 2.Φ69/ΟΙΚ/33036 (1) 

Παρακατάθεση αποζημίωσης για ακίνητα που έχουν α¬ 
παλλοτριωθεί με την κοινή Υπουργική απόφαση 
1119727/8468/0010/4.12.97 (ΦΕΚ 1116/24.12.97 τ.Δ') 
των Υπουργών Οικονομικών και ΠΕ.ΧΩ.Δ.Ε. για την κυ- 
κλοφοριακή Σύνδεση Λιμένα Ηγουμενίτσας με Εγνα- 
τία οδό. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ. 797/1971 


«για αναγκαστικές απαλλοτριώσεις» (ΦΕΚ 1/1.1.1971 
τ.Α'). 

2. Τις διατάξεις του Π.Δ. 69/8.2.1998 «για τον Οργανι¬ 
σμό της Γενικής Γραμματείας Δημοσίων Έργων» (ΦΕΚ 
28/16.2.88τ. Α'). 

3. Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 23.11.98 όπως έχει συνταχθεί 
σε εκτέλεση της απόφασης 273/1998 Μονομελούς Πρω¬ 
τοδικείου Θεσπρωτίας. 

4. Την εξουσιοδοτική απόφαση του Υπουργού ΠΕΧΩΔΕ 

1 Δ17α/01/79/24.8.89 ΦΕΚ 666/6.9.89 τ. Β' ειδοποιούμε τα 

πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με την απόφαση 
που αναφέρεται στο θέμα ότι, η αποζημίωση των εκτάσε¬ 
ων και των επικειμένων τους, όπως σημειώνονται στα σχε¬ 
τικά κτηματολόγια, έχει κατατεθεί στο Ταμείο Παρακατα¬ 
θηκών και Δανείων Ηγουμενίτσης με την έκδοση του 
γραμματίου παρακαταθήκης Νο 019902/27.4.99 συνολι¬ 
κού ποσού 4.116.932.760 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρόσω¬ 
πα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφερείας των ακινή¬ 
των (εκτός της υπ’ αριθμ. κτημ. πίνακα 104 ιδιοκτησίας φε- 
ρομένου ιδιοκτήτη ΝΙΚΟΛΑΟΥ ΕΛΕΥΘΕΡΙΟΥ και 
ΚΩΝ/ΝΟΥ του ΣΩΤΗΡΙΟΥ). 

Αθήνα, 6 Μαΐου 1999 
Με εντολή Υπουργού 
Ο Τμηματάρχης κ.α.α. 

Λ ΒΛΑΧΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 10168/2327 ( 2 ) 

Αναστολή χορήγησης οικοδομικών αδειών στην εντός 
του εγκεκριμένου ρυμοτομικού σχεδίου περιοχή του 
δήμου Αράχωβας (Ν. Βοιωτίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 
1577/1985 «Γενικός Οικοδομικός κανονισμός» (Α' 210). 

2. Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 38). 

3. Τις διατάξεις του άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2β του άρθρου 1 του Ν 
2469/1997 (Α'38). 

4. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Χρήστο Βερελή και 
Θεόδωρο Κολιοπάνο» (1006 Β/4.11.1996) 

5. Τα αριθ. 170/1998και 193/1998 και 16/99 υπηρεσιακά 
σημειώματα της Δ/νσης Πολεοδομικού Σχεδιασμού - Τμή¬ 
μα Παραδοσιακών Οικισμών. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1 . Αναστέλλεται για ένα (1) χρόνο η χορήγηση οικοδο¬ 
μικών αδειών στην εντός του εγκεκριμένου ρυμοτομικού 
σχεδίου περιοχή του δήμου Αράχωβας (Ν. Βοιωτίας), ο ο¬ 
ποίος έχει χαρακτηρισθεί ως παραδοσιακός οικισμός με 
το από 21.7.1998 Π. Δ/γμα (ΦΕΚ 460/Δ/5.9.98), όπως η πε¬ 
ριοχή φαίνεται περικλειόμενη με μπλέ γραμμή και διαχω¬ 
ρισμένη σε τομείς α και β στα έξη (6) σχετικά πρωτότυπα 
διαγράμματα σε κλίμακα 1:1000 που θεωρήθηκαν με την 


αριθ. 10168/1999 πράξη του Προϊσταμένου της Διεύθυν¬ 
σης Τοπογραφικών Εφαρμογών και που αντίτυπά τους σε 
φωτοσμίκρυνση δημοσιεύονται με την παρούσα απόιρα- 
ση. 

2. Της παραπάνω αναστολής εξαιρούνται: 
α) Οικοδομικές άδειες ανέγερσης διωρόφων κτιρίων 
μεθ’ ενός υπογείου, με μέγιστο συντελεστή δόμησης μέ¬ 
χρι 0,8 στον τομέα (α) και 0,6 στον τομέα (β), ύψους 7.00 
μ. και με αφετηρία μέτρησης το χαμηλότερο σημείο της 
τομής του περιγράμματος του κτιρίου με το φυσικό (όχι 
τεχνητό) έδαφος μέχρι τη στέψη του κτιρίου (μη συμπερι¬ 
λαμβανομένου του ύψους της στέγης). 

Απαγορεύεται η προσαύξηση του συντελεστή δόμησης 
και του ύψους που δύναται να προκύπτει από άλλες πο- 
λεοδομικές διατάξεις. 1 

β) Οικοδομικές άδειες επισκευής και αποκατάστασης 
κτιρίων ήδη χαρακτηρισμένων ως διατηρητέων ή των 
προτεινομένων να χαρακτηρισθούν ως διατηρητέων κτι¬ 
ρίων, προσόψεων και θυρωμάτων αυτών, όπως τα κτίρια 
ή και στοιχεία αυτών φαίνονται με μαύρη διαγράμμιση 
στα ως άνω διαγράμματα που συνοδεύουν την παρούσα 
απόφαση και εφόσον οι αιτούμενες εργασίες δεν επιφέ¬ 
ρουν μεταβολές στις όψεις ή στην εσωτερική δομή των 
κτιρίων. 

Επιτρέπεται η χορήγηση οικοδομικών αδειών επισκευ¬ 
ής και αποκατάστασης κτιρίων που στο προτεινόμενο 
σχέδιο αναθεώρησης του ρυμοτομικού σχεδίου του οικι¬ 
σμού Αράχωβας προβλέπονται ως χώροι κοινωνικού εξο¬ 
πλισμού, μόνο εφ’ όσον πρόκειται να χρησιμοποιηθούν γι’ 
αυτές τις χρήσεις. 

γ) Οικοδομικές άδειες κατεδάφισης, πλην των χαρα¬ 
κτηρισμένων ή προτεινομένων να χαρακτηρισθούν ως 
διατηρητέων κτιρίων της ανωτέρω περίπτωσης (β) καθώς 
και αυτών που προτείνονται για διατήρηση από την Επι¬ 
τροπή Πολεοδομικού και Αρχιτεκτονικού Ελέγχου. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 1999 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 

Δ/ΣΗ ΠΟΛΕΟΔΟΜΙΑΣ & Π.Ε. 

ΝΜΙ»»# 1 

Δ/ΣΗ 


ΠΟΛδΟΔΟι.^; & Π-Ε. 


ΤΑΧΥΜΕΤΡΙΚΗ ΑΠΟΤΥΠΩΣΗ 

